# ช็อต ชาร์จ ช็อก ร็อก คอนเสิร์ต
ช็อต ชาร์จ ช็อก ร็อก คอนเสิร์ต  เป็นคอนเสิร์ตการแสดงของศิลปินร็อกไทยในสังกัดอาร์เอส นำโดย หิน เหล็ก ไฟ, ไฮ-ร็อก, หรั่ง ร็อกเคสตร้า, พิสุทธิ์ ทรัพย์วิจิตร และ เสือ - ธนพล อินทฤทธิ์ เคยจัดมาแล้วทั้งหมด 5 ครั้ง ในปี พ.ศ. 2536 - 2538, พ.ศ. 2556 และ พ.ศ. 2566

ช็อต ชาร์จ ช็อก ร็อก คอนเสิร์ต นับเป็นคอนเสิร์ตประวัติศาสตร์อีกครั้งหนึ่งของวงการดนตรีไทย เพราะเป็นครั้งแรกที่มีการแสดงคอนเสิร์ตด้วยศิลปินร็อกชาวไทยล้วน ๆ และประสบความสำเร็จอย่างงดงาม และเป็นคอนเสิร์ตชุดเหมือนกับเทศกาลคอนเสิร์ตของต่างประเทศ เช่น มอนสเตอร์ส ออฟ ร๊อก (Monsters of Rock) ประเทศอังกฤษ ซึ่งในช่วงเวลานั้นกระแสดนตรีในเมืองไทยให้ความสนใจในดนตรีร็อกเป็นอย่างมาก

 รายละเอียด 
 ชื่อคอนเสิร์ต วันที่ สถานที่ ศิลปิน รายละเอียด หลัก รับเชิญ ช็อต ชาร์จ ช็อก ร็อก คอนเสิร์ต 29 พฤษภาคม พ.ศ. 2536 อินดอร์ สเตเดียม หัวหมาก หรั่ง ร็อกเคสตร้า
 ไฮ-ร็อก
 พิสุทธิ์ ทรัพย์วิจิตร
 หิน เหล็ก ไฟ  เป็นคอนเสิร์ตที่จัดขึ้นเพื่อฉลองความสำเร็จในการออกอัลบั้มชุดแรกของ หิน เหล็ก ไฟ ซึ่งมีชื่อเดียวกับวง
 ศิลปินที่ขึ้นทำการแสดงมี หรั่ง ร็อกเคสตร้า, ไฮ-ร็อก, พิสุทธิ์ ทรัพย์วิจิตร ส่วน หิน เหล็ก ไฟ เป็นวงปิด
 มีเพลงพิเศษปิดการแสดงคือ เพื่อนกัน ที่ศิลปินทั้งหมดได้ร่วมกันร้อง
 คอนเสิร์ตครั้งนี้ประสบความสำเร็จเป็นอย่างมาก โดยเป็นคอนเสิร์ตของศิลปินไทยที่มียอดผู้ชมสูงสุดในปี พ.ศ. 2536 
 หลังจากจบการแสดงคอนเสิร์ตครั้งนี้ อาร์.เอส. โปรโมชั่น ได้ต่อยอดความสำเร็จ ด้วยการออกอัลบั้มชุดพิเศษ "ร็อกเพื่อนกัน" ที่รวบรวมเพลงฮิตของหรั่ง ร็อกเคสตร้า, หิน เหล็ก ไฟ และไฮ-ร็อก มาไว้ในชุดเดียวกัน โดยมีเพลงพิเศษ เพื่อนกัน เป็นเพลงแรกที่บรรจุลงในอัลบั้มด้วย ช็อต ชาร์จ ช็อก ร็อก คอนเสิร์ต เสืออำพัน 26 สิงหาคม พ.ศ. 2537 สนามกีฬากองทัพบก ธนพล อินทฤทธิ์
 เป้ ไฮ-ร็อก
 พิสุทธิ์ ทรัพย์วิจิตร อิทธิ พลางกูร เป็นคอนเสิร์ตที่จัดขึ้นเพื่อฉลองความสำเร็จในการออกอัลบั้ม "ทีของเสือ" อัลบั้มชุดแรกของเสือ - ธนพล อินทฤทธิ์ และอัลบั้ม "ร็อกอำพัน" ซึ่งเป็นอัลบั้มพิเศษของ เป้ ไฮ-ร็อก และ เจี๊ยบ - พิสุทธิ์ ทรัพย์วิจิตร โดยมี อิทธิ พลางกูร เป็นแขกรับเชิญ ช็อต ชาร์จ ช็อก ร็อก คอนเสิร์ต เหล็กคำราม 13 พฤษภาคม พ.ศ. 2538 หิน เหล็ก ไฟ
 เป้ ไฮ-ร็อก
 พิสุทธิ์ ทรัพย์วิจิตร
 ธนพล อินทฤทธิ์  เป็นคอนเสิร์ตที่จัดขึ้นโดย หิน เหล็ก ไฟ ที่ได้ออกอัลบั้มชุดที่ 2 ของวง คือ "คนยุคเหล็ก" ร่วมด้วย เป้ ไฮ-ร็อก , พิสุทธิ์ ทรัพย์วิจิตร และ เสือ ธนพล อินทฤทธิ์ แต่ทว่าคอนเสิร์ตครั้งนี้ไม่อาจแสดงได้จนจบตามคิว เนื่องจากมีเหตุวิวาทกันระหว่างแฟนเพลง ถึงขนาดมีการยิงปืนขึ้นฟ้าขู่ โป่ง - ปฐมพงศ์ สมบัติพิบูลย์ ในฐานะนักร้องนำได้ขอให้แฟนเพลงยุติการตีกัน แต่ไม่เป็นผล ซ้ำยังโดนขวดกระทิงแดงขว้างโดนศีรษะแตก จึงต้องยุติการแสดงไปก่อนเวลาราวครึ่งชั่วโมง ช็อต ชาร์จ ช็อก ร็อก ลีเจนด์ เหล็ก พันธุ์ เสือ 17 สิงหาคม พ.ศ. 2556 อิมแพ็ค อารีน่า เมืองทองธานี หิน เหล็ก ไฟ
 ธนพล อินทฤทธิ์
 เป้ ไฮ-ร็อก
 หรั่ง ร็อกเคสตร้า
 พิสุทธิ์ ทรัพย์วิจิตร  เป็นการร่วมงานกันอีกครั้งของศิลปินร็อกในสังกัดอาร์เอส ที่ปัจจุบันบางคนได้ย้ายออกไปแล้ว และถือเป็นการฉลองครบรอบ 20 ปี ของวงหิน เหล็ก ไฟ อีกด้วยปลุกตำนานร็อก, หน้า 33 บันเทิง. เดลินิวส์ฉบับที่ 23,280: อังคารที่ 9 กรกฎาคม 2556 ขึ้น 2 ค่ำ เดือน 8 ปีมะเส็ง ช็อต ชาร์จ ช็อก เรียล ร็อก รีเทิร์น 16 ธันวาคม พ.ศ. 2566 หิน เหล็ก ไฟ
 ธนพล อินทฤทธิ์
 เป้ ไฮ-ร็อก และ วงไฮร็อก (ในนามวง ร็อกอำพัน)
 หรั่ง ร็อกเคสตร้า
 พิสุทธิ์ ทรัพย์วิจิตร รังสรรค์ ปัญญาเรือน
 ธรรพ์ณธร ปาลกะวงศ์ ณ อยุธยา
 อานนท์ สายแสงจันทร์
 คาริญญ์ยวัฒ ดุรงค์จิรกานต์ เป็นการกลับมาจัดคอนเสิร์ตอีกครั้งในรอบ 10 ปี และถือเป็นการฉลองครบรอบ 30 ปี ของวงหิน เหล็ก ไฟ โดยมีการนำเพลง "พลังรัก" ในอัลบั้มชุดแรกของวงหิน เหล็ก ไฟ กลับมาทำใหม่ เป็นเพลงประจำคอนเสิร์ตนี้ด้วย

 เพลงประจำคอนเสิร์ต 

 เพื่อนกัน 

"เพื่อนกัน" เป็นซิงเกิลพิเศษโดยวงหิน เหล็ก ไฟ, ไฮ-ร็อก และ หรั่ง ร็อกเคสตร้า ซึ่งได้จัดทำขึ้นเป็นเพลงประจำคอนเสิร์ต ช็อต ชาร์จ ช็อก ร็อก ในครั้งแรก และใช้เป็นเพลงปิดคอนเสิร์ตที่ศิลปินร้องร่วมกันทั้งหมดในครั้งแรกและครั้งที่ 3 ประพันธ์คำร้องและทำนองโดยปฐมพงศ์ สมบัติพิบูลย์ และเพลงนี้ยังได้ถูกบรรจุไว้ในอัลบั้มชุดพิเศษ "ร็อกเพื่อนกัน" ที่รวบรวมเพลงฮิตของหรั่ง ร็อกเคสตร้า, หิน เหล็ก ไฟ และไฮ-ร็อก มาไว้ในชุดเดียวกัน ซึ่งเผยแพร่หลังจบคอนเสิร์ต ช็อต ชาร์จ ช็อก ร็อก ในครั้งแรก

 พลังรัก 2023 

"พลังรัก 2023" เป็นซิงเกิลพิเศษโดยวงหิน เหล็ก ไฟ, เป้ ไฮ-ร็อก, พิสุทธิ์ ทรัพย์วิจิตร, หรั่ง ร็อกเคสตร้า และ เสือ - ธนพล อินทฤทธิ์ ซึ่งได้นำเพลง พลังรัก ในอัลบั้มชุดแรกของวงหิน เหล็ก ไฟ มาตีความใหม่ เพื่อใช้เป็นเพลงประจำคอนเสิร์ต ช็อต ชาร์จ ช็อก เรียล ร็อก รีเทิร์น ที่จัดขึ้นในช่วงปลายปี พ.ศ. 2566 โดยมีการเปิดตัวมิวสิกวิดีโอครั้งแรกในงานแถลงข่าวคอนเสิร์ตนี้เมื่อวันที่ 2 พฤศจิกายน และเผยแพร่ในยูทูบในวันเดียวกัน